**BEREMO SKUPAJ OB NACIONALNEM MESECU SKUPNEGA BRANJA 2023**

**BRALNA PLAŽA ZA UČENCE OD 6.-9. RAZREDA**

**Vtisi učencev**

Vsak je samostojno bral svojo knjigo in smo lahko bili v tišini.

Bilo mi je všeč, saj rada berem zunaj, ker pojejo tudi ptice. Bilo je tiho, čeprav so bili zraven še drugi.

Bilo je umirjeno in sproščujoče. Berem zanimivo mladinsko kriminalko Pridna punca preiskuje umor. Knjiga ima več delov in ker je prvi del zelo zanimiv, bom prebrala še ostale dele.

Izboljšal sem svoje branje.

Bilo je zanimivo brati izbrano knjigo o Titaniku. Zelo dosti sem se naučil. Brati moramo vsak

Na svežem zraku in v tišini mi je bilo zelo zanimivo brati. Širim svoj besedni zaklad.

Bralna plaža je bila super. Brati moramo vsak dan, saj se z branjem naučimo veliko novega.

Branje je zabavno, veliko novega se naučimo.

Na bralni plaži je bilo lepo; bili smo zunaj na soncu in svežem zraku. Ko sem bral, sem se zelo umiril.

Vedno rada berem zunaj v naravi, saj ko zapiha veter, je lep občutek.

Berem zanimive knjige, tudi stripe.

Brali smo zunaj, zato sem se nadihal svežega zraka in sproščeno bral.

Prebral sem 39 strani in upam, da sem si izboljšal branje.

Bolje je brati zunaj kot notri. Več sem si zapomnil o vsebini knjige.

Zelo rada berem zanimive knjige. Lepo je bilo, ker smo brali skupaj.

Branje me je zelo razvedrilo. Ob branju sem poslušala petje ptic.

Branje me zabava. Z njim veliko izveš.

Prebral sem četrtino knjige za bralno značko.

Všeč so mi pustolovske knjige, v katerih se vedno nekaj dogaja.

Bralna plaža dobro vpliva na naše počutje ob petju ptic. Knjiga je postala zanimivejša. Počutim se kot na morju.

Bralna plaža je zanimiva ideja, tudi poučna, ko smo zunaj na soncu.

Branje je zelo pomembno, saj si z njim širiš besedni zaklad. Všeč so mi komedije in vse poučne knjige.

Bralna plaža mi je vsako leto zelo všeč, ker smo zunaj.

Bralna plaža se mi zdi prijetna, saj bereš v tišini in dihaš svež zrak. Namesto glasbe poslušaš zvok narave.

Bereš knjigo v naravi in se sprostiš. Brala sem knjigo Skrivnost na internetu. Bilo je jutro, zato je bilo še lepše kot podnevi.

V naravi se boljše zberem.

Vsakdo prinese svojo knjigo in se odčara v svoj svet.

Zelo rada berem, ker menim, da branje pripomore k besednemu zakladu; ob njem se sprostim, odmislim vse težave in mislim, da z branjem lahko dosežeš boljšo koncentracijo v šoli, si uspešen v pogovorih in različnih situacijah. Najraje berem romane, pustolovske in fantazijske knjige, napisane po resničnih dogodkih. Prav zaradi vsega tega se mi zdi zamisel o bralni plaži enkratna. Brala sem mladinski roman z naslovom Fejk. Dosti bolj sem se fokusirala v vsebino, saj sem bila v naravi, kjer je sproščeno.